

### REPUBLIKA E SHQIPËRISË

**KOMISIONI QENDROR I ZGJEDHJEVE**

### V E N D I M

**PËR CAKTIMIN E MASËS SË SHPËRBLIMIT PËR ANËTARËT E KZAZ-SË 42, KQV-VE DHE ANËTARËT E GRUPEVE TË NUMËRIMIT PËR ZGJEDHJET PËR KRYETARIN E BASHKISË KAVAJË, QARKU TIRANË, TË DATËS 07 MAJ 2017**

Komisioni Qendror i Zgjedhjeve në mbledhjen e datës 29.03.2017, me pjesëmarrjen e:

Denar BIBA Kryetar

Hysen OSMANAJ Zëvendëskryetar

Bledar SKËNDERI Anëtar

Edlira JORGAQI Anëtare

Gëzim VELESHNJA Anëtar

Klement ZGURI Anëtar

Vera SHTJEFNI Anëtare

shqyrtoi çështjen me:

**OBJEKT:** Për caktimin e masës së shpërblimit për anëtarët e KZAZ-së Nr. 42, KQV-ve dhe anëtarëve të Grupeve të Numërimit për zgjedhjet për Kryetarin e Bashkisë Kavajë, Qarku Tiranë, të datës 07 Maj 2017.

**BAZA LIGJORE:** Neni 23, pika 1, germa a, i ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur, dhe dëgjoi diskutimet e të pranishmëve,

### V Ë R E N:

Neni 21 pika 19, i Kodit Zgjedhor, të ndryshuar, përcakton kompetencën e KQZ-së të caktojë masën e shpërblimit për anëtarët e komisioneve zgjedhore dhe Grupeve të Numërimit. Në caktimin e masës së shpërblimit, KQZ merr në konsideratë kohën e funksionimit të këtyre komisioneve, ngarkesën e punës si dhe përgjegjësinë e tyre në administrimin e procesit zgjedhor në zonën e administrimit zgjedhor. Sipas përcaktimit të nenit 29, pika 6, në rastin e zgjedhjeve të pjesshme, KZAZ-ja ngrihet jo më vonë se 10 ditë nga data e nxjerrjes së dekretit të Presidentit për caktimin e datës së zgjedhjeve dhe do të jetë në detyrë deri në dorëzimin në KQZ të dokumentacionit zgjedhor përkatës. Sipas nenit 36, pika 2, propozimet për anëtarët dhe sekretari i KQV-së, në rastin e zgjedhjeve të pjesshme bëhen 20 ditë para datës së zgjedhjeve. KZAZ-ja emëron anëtarët e KQV-ve jo më vonë se 5 ditë nga paraqitja e propozimeve. Anëtarët e KQV-së janë në detyrë deri në dorëzimin e kutive të votimit dhe materialeve zgjedhore në VNV. Në bazë të nenit 95 të Kodit Zgjedhor, për numërimin e votave në rang ZAZ-je, me vendim të KZAZ-së caktohen Grupet e Numërimit të Votave 10 ditë para datës së zgjedhjeve, të cilët janë në detyrë deri në përfundimin e numërimit të votave për të gjitha qendrat e votimit të zonës së administrimit zgjedhor.

**PËR KËTO ARSYE:**

Komisioni Qendror i Zgjedhjeve, bazuar në nenin 23, pika 1, gërma a, nenin 21, pika 19, të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

1. Të caktojë masën e shpërblimit në vlerën 30.000 lekë për kryetarin dhe zv.kryetarin e KZAZ-së nr. 42, nga momenti i ngritjes së KZAZ-së deri në shpalljen e rezultatit përfundimtar të zgjedhjeve.
2. Të caktojë masën e shpërblimit në vlerën 25.000 lekë për anëtarët dhe sekretarin e KZAZ-së nr. 42, nga momenti i ngritjes së KZAZ-së deri në shpalljen e rezultatit përfundimtar të zgjedhjeve.
3. Të caktojë masën e shpërblimit në vlerën 4.000 lekë për Kryetarin e KQV-së.
4. Të caktojë masën e shpërblimit në vlerën 3.500 lekë për anëtarët dhe sekretarin e KQV-së.
5. Të caktojë masën e shpërblimit në vlerën 6.000 lekë për anëtarët e Grupit të Numërimit të Votave.
6. Ky vendim hyn në fuqi menjëherë.

**Denar BIBA Kryetar**

**Hysen OSMANAJ Zëvendëskryetar**

**Bledar SKËNDERI Anëtar**

**Edlira JORGAQI Anëtare**

**Gëzim VELESHNJA Anëtar**

**Klement ZGURI Anëtar**

**Vera SHTJEFNI Anëtare**